หนังสือพิมพ์ประชาชาติธุรกิจ จัดงานครบรอบ 30 ปี โรงแรมแกรนด์ ไฮแอท เอราวัณ เมื่อเวลา 09.00 น. วันที่ 31 พฤษภาคม พร้อมทั้งจัดเสวนา เรื่อง "วิกฤติประเทศไทยยุคทุนนิยมไล่ล่า" โดย น.พ.เกษม วัฒนชัยองคมนตรี กล่าวปาฐกถาพิเศษว่า ประเทศเราในช่วงประวัติศาสตร์ 700 ปี ได้ผ่านร้อนผ่านหนาว ผ่านวิกฤติการเมือง วิกฤติเศรษฐกิจหลายครั้ง ตนอยากให้มองถึงวิกฤติศีลธรรมและวิกฤติสังคมด้วยโดยอยากให้ยึดเสาหลักของประเทศให้มั่นคงและเป็นเสาหลักของประเทศชาติต่อไป นั่นคือ สถาบันครอบครัว สถาบันชุมชนเป็นสิ่งสำคัญที่สุดเพราะเป็นฐานรากของสังคมไทย และเชื่อว่า ความดีเป็นพื้นฐานจิตใจของคนไทย เป็นพลังของแผ่นดิน ซึ่งเคยตรัสว่า ในจิตใจของคนไทยทุกคนมีเชื้อของความดีองคมนตรี กล่าวว่า ถ้ายังปล่อยให้ระบบเศรษฐกิจ สังคมการเมืองเป็นอย่างนี้ ความเหลื่อมล้ำจะมีเรื่อยๆ จะมีปัญหาสังคมรุนแรงขึ้นเรื่อยๆ ที่ผ่านมา มีการเปลี่ยนแปลงสังคมไทย จาก "สังคมธรรมนิยม" เป็น "เงินนิยม" ตนจะไม่ใช้คำว่าทุนนิยมในแง่ร้ายทั้งหมด แต่เงินนิยมนี้ร้ายมากๆ คิดว่าซื้อได้ทุกอย่างเลย ตนเสียดายที่เด็กรุ่นใหม่จากการสำรวจใน กทม.พบว่าโกงแล้วไม่รู้สึกบาป โกงแล้วรวย การทุจริตคอรัปชั่น เด็กกลุ่มนี้ 51% รับได้ กับรวยแล้วซื้อได้ทุกอย่าง ส่วนใหญ่ก็รับเป็นสิ่งที่น่ากลัวมาก รวมทั้งรากหญ้าด้วย มีการเปลี่ยนแปลงจาก "มัธยัสถ์นิยม" เป็น "บริโภคนิยม" เพราะการตลาดต้องการให้บริโภคนิยม
ใครเป็นผู้จัดเสวนาเรื่อง "วิกฤติประเทศไทยยุคทุนนิยมไล่ล่า" 
น.พ.เกษม วัฒนชัยองคมนตรี